CELEX: 62014TJ0723
Language: da
Date: 2016-06-02
Title: Rettens dom (Syvende Afdeling) af 2. juni 2016 (uddrag).#HX mod Rådet for Den Europæiske Union.#Fælles udenrigs- og sikkerhedspolitik – restriktive foranstaltninger over for Syrien – indefrysning af midler – tilpasning af påstandene – urigtigt skøn.#Sag T-723/14.

T‑723/1462014TJ0723EU:T:2016:33200011133T
      RETTENS DOM (Syvende Afdeling)
      2. juni 2016 (
            *1
         )
      »Fælles udenrigs- og sikkerhedspolitik — restriktive foranstaltninger over for Syrien — indefrysning af midler — vedtagelse af konklusioner — fejlvurdering«
      I sag T-723/14,
      
         HX, Damaskus (Syrien), ved advokat S. Koev,
      sagsøger,
      mod
      
         Rådet for Den Europæiske Union ved I. Gurov og S. Kyriakopoulou, som befuldmægtigede,
      sagsøgt,
      angående et søgsmål på grundlag af artikel 263 TEUF med påstand om annullation af Rådets gennemførelsesafgørelse 2014/488/FUSP af 22. juli 2014 om gennemførelse af afgørelse 2013/255/FUSP om restriktive foranstaltninger over for Syrien (EUT 2014, L 217, s. 49), af Rådets gennemførelsesforordning (EU) nr. 793/2014 af 22. juli 2014 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2014, L 217, s. 10), og Rådets afgørelse (FUSP) 2015/837 af 28. maj 2015 om ændring af afgørelse 2013/255/FUSP om restriktive foranstaltninger over for Syrien (EUT 2015, L 132, s. 82), for så vidt som sagsøgerens navn er blevet opført på listerne over personer og enheder, der er omfattet af de restriktive foranstaltninger,
      har
      RETTEN (Syvende Afdeling)
      sammensat af afdelingsformanden, M. van der Woude, og dommerne I. Wiszniewska-Białecka og I. Ulloa Rubio (refererende dommer),
      justitssekretær: fuldmægtig M. Marescaux,
      på grundlag af den skriftlige forhandling og efter retsmødet den 8. december 2015,
      afsagt følgende
      
         Dom (
            1
         )
      
         [udelades]
      
      
         Retlige bemærkninger
      
      
         Om formaliteten vedrørende anmodningen om tilpasning af stævningen
      
      
               27
            
            
               Som det fremgår af præmis 18 ovenfor, blev afgørelse 2013/255, som ændret ved den anfægtede afgørelse, forlænget af Rådet ved afgørelse 2015/837. Sagsøgeren har i retsmødet anmodet om tilpasning af stævningen.
            
         
               28
            
            
               Det fremgår af procesreglementets artikel 86, stk. 1 og 2, at når en retsakt, der påstås annulleret, bliver erstattet af eller ændret ved en anden retsakt med samme genstand, kan sagsøgeren, inden retsforhandlingernes mundtlige del afsluttes, tilpasse stævningen for at tage hensyn til dette nye forhold. Tilpasning af stævningen skal foretages i et særskilt dokument og inden for den i artikel 263, stk. 6, TEUF fastsatte frist, hvor der kan nedlægges påstand om annullation af den retsakt, som begrunder en tilpasning af stævningen.
            
         
               29
            
            
               For at opfylde kravene i procesreglementets artikel 86, stk. 2, skal tilpasningen af stævningen således foretages i et særskilt dokument. Det skal dog bemærkes, at sagsøgeren i retsmødet mundtligt har anmodet om tilpasningen af stævningen. Da anmodningen om tilpasning af påstanden ikke er blevet indgivet i et særskilt dokument, således som det kræves i bestemmelserne i procesreglementets artikel 86, stk. 2, skal det fastslås, at anmodningen om tilpasning af stævningen ikke kan antages til realitetsbehandling.
            
         
               30
            
            
               Henset til ovenstående bemærkninger skal annullationspåstandene i den foreliggende sag anses for kun at omfatte annullationen af den anfægtede afgørelse og den anfægtede forordning (herefter »de anfægtede retsakter«).
               
                  [udelades]
               
            
          
            
               På grundlag af disse præmisser
               udtaler og bestemmer
               RETTEN (Syvende Afdeling):
            
          
            
               
                        
                           1)
                        
                     
                     
                        
                           Rådets gennemførelsesafgørelse 2014/488/FUSP af 22. juli 2014 om gennemførelse af afgørelse 2013/255/FUSP om restriktive foranstaltninger over for Syrien og Rådets gennemførelsesforordning (EU) nr. 793/2014 af 22. juli 2014 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres, for så vidt som disse retsakter vedrører HX.
                        
                     
                  
          
            
               
                        
                           2)
                        
                     
                     
                        
                           I øvrigt frifindes Rådet for Den Europæiske Union.
                        
                     
                  
          
            
               
                        
                           3)
                        
                     
                     
                        
                           Rådet bærer sine egne omkostninger og betaler de omkostninger, der er afholdt af HX.
                        
                     
                  
          
               
                  
                     
                        
                           Van der Woude
                        
                        
                           Wiszniewska-Białecka
                        
                        
                           Ulloa Rubio
                        
                     
                     Afsagt i offentligt retsmøde i Luxembourg den 2. juni 2016.
                     Underskrifter
                  
               
            (
            *1
         ) – Processprog: bulgarsk.
      (
            1
         ) – Der gengives kun de præmisser i nærværende dom, som Retten finder det relevant at offentliggøre.